Charles Samaran
Charles Samaran var en fransk middelalderhistoriker. Han var professor ved École des chartes fra 1933, direktør for de franske arkiver 1941-48. Samaran arbejdede inden for palæografi, filologi og historie og forestod tillige store internationale projekter som Comité international de paléographies faksimileudgave af latinske håndskrifter. Samaran regnes for den sidste store repræsentant for fransk historievidenskab inden Annalesskolen.